# ไดนาสตีวอริเออร์

| ไดนาสตีวอริเออร์ |
| --- |
|  โลโกนานาชาติ |
| ประเภท | Hack and slash ต่อสู้ แอ็กชันเล่นตามบทบาท แอ็กชันผจญภัย วางแผนตามเวลาจริง |
| ผู้พัฒนา | โอเมกาฟอร์ส |
| ผู้จัดจำหน่าย | โคเอ (1997–2010) โคเอเทกโม (2010–ปัจจุบัน) |
| ระบบปฏิบัติการ | Game Boy Advance PlayStation PlayStation 2 PlayStation 3 PlayStation 4 PlayStation 5 PlayStation Portable PlayStation Vita Nintendo DS Nintendo 3DS GameCube Wii Wii U Nintendo Switch Nintendo Switch 2 Xbox Xbox 360 Xbox One Xbox Series X/S Windows iOS Android |
| วางจำหน่ายครั้งแรก | *ไดนาสตีวอริเออร์* 28 กุมภาพันธ์ ค.ศ. 1997 |
| จำหน่ายครั้งล่าสุด | *ไดนาสตีวอริเออร์: ออริจินส์* 17 มกราคม ค.ศ. 2025 |

| ไดนาสตีวอริเออร์ |
| --- |
|  |
| ชื่อภาษาจีน |
| จีน | 真·三國無雙 |
| จีนตัวย่อ | 真·三国无双 |
|

| การถอดเสียง |
| --- |
| ภาษาจีนมาตรฐาน |
| พินอิน | Zhēn Sānguówúshuāng |
| ปอพอมอฟอ | ㄓㄣ · ㄙㄢ ㄍㄨㄛˊ ㄨˊ ㄕㄨㄤ |
| เวด-ไจลส์ | Chen1 San1-kuo2-wu2-shuang1 |

 |
| ชื่อภาษาญี่ปุ่น |
| คันจิ | 真・三國無双 |
| ฮิรางานะ | しん・さんごくむそう |
| คีวจิไต | 眞・三國無雙 |
| ชินจิไต | 真・三国無双 |
|

| การถอดเสียง |
| --- |
| โรมาจิ | Shin Sangokumusō |
| นิฮงชิกิ | Sin Sankokumusô |

 |
|  |

ไดนาสตีวอริเออร์ (อังกฤษ: *Dynasty Warriors*; ญี่ปุ่น: 真・三國無双, อักษรโรมัน: *Shin Sangokumusō*, แปลตรงตัว 'แปลตรงตัว "ความจริง・สามก๊กไร้เทียมทาน"') เป็นซีรีส์วิดีโอเกมแอกชันแนว hack and slash สัญชาติญี่ปุ่นที่สร้างโดยโอเมกาฟอร์สและโคเอ (ปัจจุบันคือโคเอเทกโม) ซีรีส์นี้เป็นภาคแยกของซีรีส์เกมวางแผนแบบผลัดตาเล่นของโคเอชื่อ *ซังโงกูชิ* ซึ่งอิงจากนวนิยายจีนที่มีชื่อเดียวกัน ซึ่งเป็นการเล่าเรื่องยุคสามก๊กของจีนในแบบที่โรแมนติกเกินจริง

เกมแรกในซีรีส์นี้มีชื่อในภาษาอังกฤษว่า*ไดนาสตีวอริเออร์* และ*ซังโงกูมูโซ*ในภาษาญี่ปุ่น ถือเป็นเกมต่อสู้ ซึ่งเป็นประเภทเกมที่แตกต่างจากเกมอื่น ๆ ในซีรีส์ ต่อมา โคเอได้สร้างเกมใหม่เป็นภาคแยก และเพิ่มคำว่า *ชิง* (真, *shin*; ความจริง, แท้) ไว้ที่ต้นชื่อเพื่อแยกความแตกต่างจากเกมก่อนหน้า เมื่อเกมได้รับการแปลเป็นภาษาอังกฤษสำหรับตลาดอเมริกาเหนือ ชื่อเกมจึงกลายเป็น *ไดนาสตีวอริเออร์ 2* นับจากนั้นเป็นต้นมา ชื่อเกมในภาษาอังกฤษทั้งหมดจึงมีหมายเลขสูงกว่าชื่อเกมในภาษาญี่ปุ่นถึงหนึ่งหมายเลข เนื่องจากเกม*ไดนาสตีวอริเออร์*ภาคแรกเป็นเกมประเภทที่แตกต่างออกไป และมีชื่อซีรีส์ในญี่ปุ่นที่แตกต่างกัน โคเอเทกโมจึงไม่ถือว่าเกมนั้นเป็นเกมในซีรีส์*ไดนาสตีวอริเออร์*อย่างเป็นทางการ หลักฐานนี้มาจากการที่โคเอ-เทกโมฉลองครบรอบ 20 ปีของซีรีส์นี้ใน ค.ศ. 2020 ซึ่งเป็นเวลาสองทศวรรษหลังวางจำหน่าย*ไดนาสตีวอริเออร์ 2*

ใน ค.ศ. 2008 ถือเป็นแฟรนไชส์ที่ประสบความสำเร็จมากที่สุดของโคเอ และ ณ ค.ศ. 2025 ซีรีส์นี้มียอดขายมากกว่า 24 ล้านฉบับทั่วโลก

## ซีรีส์หลัก

เส้นเวลาการเปิดตัว| 1997 | *ไดนาสตีวอริเออร์* |
| 1998 |
| 1999 |
| 2000 | *2* |
| 2001 | *3* |
| 2002 |
| 2003 | *4* |
| 2004 |
| 2005 | *5* |
| 2006 |
| 2007 | *6* |
| 2008 |
| 2009 |
| 2010 |
| 2011 | *7* |
| 2012 |
| 2013 | *8* |
| 2014 |
| 2015 |
| 2016 |
| 2017 |
| 2018 | *9* |
| 2019 |
| 2020 |
| 2021 |
| 2022 |
| 2023 |
| 2024 |
| 2025 | *ออริจินส์* |

## *เอกซ์ตรีมเลเจนด์*และ*เอ็มไพร์*

ใน ค.ศ. 2002 ส่วนเสริม*เอกซ์ตรีมเลเจนด์* (*Xtreme Legends*; 猛将伝, Mōshōden) วางจำหน่ายสำหรับ*ไดนาสตีวอริเออร์ 3* ในประเทศญี่ปุ่น และวางจำหน่ายในระดับนานาชาติใน ค.ศ. 2003 ส่วนเสริมนี้มีระบบบอดีการ์ดที่ได้รับการปรับปรุงใหม่ รวมถึงด่านใหม่ อาวุธใหม่ ระดับความยากที่มากขึ้น และโหมดท้าทาย แผ่นส่วนเสริม*ไดนาสตีวอริเออร์ 3: เอกซ์ตรีมเลเจนด์*มีเฉพาะเนื้อหาใหม่เท่านั้น ดังนั้น ในการเข้าถึงเนื้อหาใหม่ในเกมหลัก ผู้เล่นจะต้องมีแผ่นเกมต้นฉบับ เกมต่อมายังคงสืบทอดธรรมเนียมนี้ที่มีส่วนเสริม*เอกซ์ตรีมเลเจนด์* ยกเว้น*ไดนาสตีวอริเออร์ 6* และ*ไดนาสตีวอริเออร์ 9* ตัวละครใหม่ยังถูกเพิ่มลงในส่วนเสริม*เอกซ์ตรีมเลเจนด์*ใน*ไดนาสตีวอริเออร์ 7* และ*ไดนาสตีวอริเออร์ 8*

นับตั้งแต่ ค.ศ. 2004 ส่วนเสริมอีกชุดหนึ่งชื่อ *เอ็มไพร์* (*Empires*) ได้วางจำหน่ายครั้งแรกสำหรับ*ไดนาสตีวอริเออร์ 4* ในเกม *เอ็มไพร์* นั้น เกมจะผสมผสานรูปแบบการเล่นแอกชันจากซีรีส์หลักเข้ากับองค์ประกอบเชิงกลยุทธ์และยุทธวิธีจากซีรีส์*ซังโงกูชิ*ของโคเอ *เอ็มไพร์*แตกต่างจาก*เอกซ์ตรีมเลเจนด์*ตรงที่*เอ็มไพร์*ไม่จำเป็นต้องใช้แผ่นเกมต้นฉบับเพื่อเข้าถึงคุณสมบัติทั้งหมด เกมในลำดับถัดไปทั้งหมดจะได้รับส่วนเสริม*เอ็มไพร์*

## เกมพกพา

## เกมพีซี

## ตัวละคร

แม้ตัวละครในซีรีส์เกม*ไดนาสตีวอริเออร์*อ้างอิงถึงบุคคลในประวัติศาสตร์ แต่ก็ขึ้นชื่อเรื่องการเปลี่ยนแปลงภาพลักษณ์ของตัวละครในประวัติศาสตร์บางตัวละครจาก*สามก๊ก*หรือบันทึกทางประวัติศาสตร์ เช่น เตียวคับมีลักษณะที่ดูเป็นผู้หญิงมากขึ้น ในขณะที่อุยเอี๋ยนกลายเป็นนักรบชนเผ่าที่ดุร้าย ในขณะที่บันทึกทางประวัติศาสตร์บรรยายว่าทั้งสองเป็นขุนพลธรรมดาที่ไม่มีลักษณะเด่นอะไรเป็นพิเศษ นอกจากนี้ ตัวละครบางตัวยังใช้อาวุธที่ไม่เข้ากับยุคสมัย เช่น นุนชากุของเล่งทอง และทนฟาของซุนเซ็ก มีการเพิ่มความเป็นเวทย์มนต์เข้าไปด้วย เช่น ตัวละครอย่างจูกัดเหลียง สุมาอี้ และโจจู๋มีความสามารถในการใช้เวทมนตร์ในการโจมตี ตัวละครหญิงที่ไม่ได้เข้าร่วมการรบใด ๆ ในนวนิยายหรือในประวัติศาสตร์ (ยกเว้นจกหยงและหวัง อี้) ถูกพรรณนาว่าเป็นนักรบหญิงที่น่าเกรงขาม มีทักษะการต่อสู้และอาวุธที่ยอดเยี่ยม

มีตัวละครทั้งหมด 96 ตัวที่สามารถเล่นได้ในซีรีส์นี้ (ไม่รวมภาคแยก) อย่างไรก็ตาม ในเกม*ไดนาสตีวอริเออร์ 9* กลับมีตัวละครหลักเพียง 94 ตัวเท่านั้น ตัวละครแต่ละตัวจะมีอาวุธประจำตัว ซึ่งอาจเป็นอาวุธประวัติศาสตร์ทั่วไป อาวุธศิลปะการต่อสู้แปลกใหม่ หรืออาวุธเวทมนตร์ที่ช่วยเสริมพลังเวทมนตร์ของพวกเขา ตั้งแต่*ไดนาสตีวอริเออร์ 3* เป็นต้นไป ตัวละครแต่ละตัวสามารถเลือกอาวุธได้หลากหลายชนิด พร้อมพลังพิเศษและการเสริมความสามารถเฉพาะตัว รวมถึงอาวุธระดับสูงที่ช่วยขยายคอมโบการโจมตีของพวกเขาด้วย

## ภาคแยกและเกมลิขสิทธิ์

## ด่าน

ด่านต่าง ๆ จำนวนมากเป็นการจำลองการรบครั้งสำคัญในปลายราชวงศ์ฮั่นและยุคสามก๊ก ซึ่งมักปรากฏในนวนิยาย*สามก๊ก* นอกจากนี้ยังมีด่านที่สร้างขึ้นใหม่ในภาคใหม่ ๆ ซึ่งอิงจากเหตุการณ์ทางประวัติศาสตร์ เช่น การรบระหว่างหนานหมานกับง่อก๊ก

## หมายเหตุ

## อ้างอิง

## แหล่งข้อมูลอื่น

* เว็บไซต์ทางการของโคเอ เก็บถาวร 2014-03-26 ที่ เวย์แบ็กแมชชีน